Georges Mischo
De Georges Mischo, gebuer den 18. September 1974 zu Esch-Uelzecht, ass e lëtzebuergesche Politiker (CSV). Hien ass zanter dem 14. November 2017 Buergermeeschter vun Esch-Uelzecht.

Hien huet eng éischt Kéier bei de Gemengerotswalen 2011 kandidéiert a gouf 2014 Member vum Escher Gemengerot. 2017 war hie Spëtzekandidat vu senger Partei a gouf opgrond vum Resultat vun de Gemengewale vum 8. Oktober Buergermeeschter an engem Schäfferot mat enger CSV-DP-déi Gréng-Majoritéit. Bei deene vum 11. Juni 2023 gouf hien erëmgewielt an nees Buergermeeschter ënnert der selwechter Koalitioun.

Bei de Chamberwale vum 14. Oktober 2018 grad sou wéi bei deene vum 8. Oktober 2023 gouf hien als Kandidat vun der CSV am Walbezierk Süden an d'Chamber gewielt.

De Georges Mischo ass vu Beruff Sportsprofesser. Hien ass bestuet an huet 2 Kanner.

Kuckt och
 Lëscht vun de Buergermeeschtere vun Esch-Uelzecht

Um Spaweck
 Nei Deputéiert: De Georges Mischo vun der CSV Reportage op rtl.lu de 25. Oktober 2018, fir d'lescht gekuckt de 25. Oktober 2018

Buergermeeschtere vun Esch-Uelzecht
Lëtzebuergesch Deputéiert
Gebuer 1974